ཉི་མ་ཁ་ཤས་ཀྱི་གོང་ནས་ང་ལ་དེ་རིང་གི་འདུ་འཛོམས་འདིའི་ཐོག་ཡོང་ནས་བཀའ་སློབ་གནང་རོགས་ཞེས་མདོ་སྨད་ས་གནས་རྒྱུན་ལས་ཚོ་ངའི་སར་ཕེབས་ནས་བཀའ་གནང་བྱུང༌།ང་རང་མི་རྒན་ཤོས་ལྟ་བུ་ཞིག་ཡིན་པའི་ཆ་ནས་སྐད་ཆ་ཚིག་འགའ་ཤས་ཤིག་བཤད་ན་བསམས་པ་བྱུང༌།གོང་དུ་བཤད་པ་ལྟར་དེ་རིང་གི་འདུ་འཛོམས་འདི་དགའ་དགའ་སྤྲོ་སྤྲོ་དང་ཕན་ཚུན་ངོ་ཤེས་བྱ་རྒྱུ་གཙོ་བོ་རེད།ངས་དེ་རིང་དུས་ཚོད་མང་པོ་ལེན་མ་དགོས་པ་གཙོར་འདོན་བྱེད་ཀྱི་ཡིན་ལ།རྩ་བའི་ང་རང་ཆོས་སྲིད་གཉིས་ཀའི་ཐོག་ནས་རྒྱ་ཆེན་པོ་བཤད་ཐུབ་མཁན་དང་ཤེས་རྒྱ་ཡོད་མཁན་དེ་འདྲ་གང་ཡང་མིན།གནས་ཚུལ་འགའ་ཤས་རྡོག་རྡོག་བྱས་ཏེ་བཤད་ན་བསམས་ཡོད།